Porsanger kulturskole

Fagplan for visuelle kunstfag

Innhold:

1. Innhold til undervisningen
   1. Arbeidsmåter
2. organisering

**Innledning**

Porsanger kulturskole har som mål å gi alle barn og unge som ønsker det et profesjonelt, kunstfaglig undervisningstilbud. Skolen tilbyr fagene musikk, dans og visuell kunst. Deltagelse i kulturskolen kan gi (om ønskelig) kompetanse til videreutdanning innfor ulike kunstfag, men ikke minst er vi et sted og et miljø for personlig vekst, identitet og glede.

Vårt fokus i møte med eleven er: ***Glede, kreativitet og mestring.***

For mer informasjon, se vår overordnet **lokallæreplan**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Innhold i undervisningen**
   1. **Arbeidsmåter**

Undervisningen foregår ukentlig. Elevene får i stor grad velge oppgave og prosjekt de vil jobbe med. Herunder tegning, skisse, maling, noe søm, hardduodji og mykduodji, leire, origami, decopage, collage, iskunst, installasjoner, kreative prosjekter med ulike materialer og stoffer. Naturmateriale fra nærmiljøet og gjenbruk søkes i stor grad å benyttes og fokuseres på gjennom året. Det søkes å favne det lokale og det trekulturelle i kommunen gjennom året. Samefolkets dag og Kvenfolkets dag.

Fellesprosjekter om kunstnere. Elever får kjennskap til kunstnere og kjente verk og stilarter. Teoretisk del, visning av aktuell kunst med påfølgende øvelser individuelt. Erfaringsutveksling.

Gjennom året gjennomføres i samarbeid med elevenes ønsker: Sesongbetonte prosjekter som følgende: høstvandring og innsamling av naturmateriale. «Landart» og bildeprosjekter med naturgitte produkter (male med naturfarger), ansiktsmaling og spenningsbilder i forbindelse med Halloween. Julekort maling. Mørketids og fargetidsbilder. Sola tilbake – lyset. Ut etter en lang vinter. Fargelære gjennom ulike øvelser og prosjekt.

Noen økter på kjøkken for dekor – pynt. Frysing av vann som form, prosjekter til konserter og utstillinger (herunder papp/tøy/installasjoner iht tema).

Det søkes å samarbeide med musikklærere og elever omkring scenografi/utsmykking ifm årstid - konserter og fremføringer i kulturskolens regi.

Målet med undervisningen er motivasjon for oppgave og medvirkning og ansvar i undervisningen. Egen erfaring er sentral. Elever er oppfordret til å øve hjemme med tegning. Se etter farger og form, observere i naturen, og foreslå aktivitet for lærer.

Elever har arbeidshefte hvor de gjør skisser, lekser, prosjekterer, får tilbakemeldinger og noterer erfaringer. (nytt nov 2022)

Elever oppfordres til å besøke utstillinger og museer lokalt, søke opp teknikker og kunstnere på nett. Videre øve etter eget ønske. Slik kan de selv lære og dele, og videreformidle i gruppa.

Elevene deltar på flere utstillinger i løpet av året. De oppfordres til å medvirke og bidra i montering av utstillinger som en del av undervisning – medvirkning og erfaring.

* 1. **Mål: Lære å se og beregne**

Det gjennomføres fellesprosjekter med objekter, kunstplakater og stilleben. Etter ønske selvvalgt objekt. Elever vurderer objekt eller bilde. Det øves gradvis inn kunnskap om detaljer. Gjennom veiledning i prosess utvikler eleven gradvis selvstendig vurdering Det fokuseres på form, volum, materiale, linjer - lys – skygge og farger.

Overordnet mål: Selvstendige vurderinger av linjer, avstand, referansepunkter, størrelse, form, skygge for god gjengivelse.

**1.3 Lære å skisse – tegne**

**Nivå** **Nybegynnere 6-8 år:**

Elev starter å tegne/ male og skape fritt. I samtale framkommer hva elev liker og ønsker å jobbe med. Underveis utvikles kunnskap og tillit og elev utfordres til å prøve mer. Streken er svak og prøvende. Det tar tid. Erfaring og tålmodighet vokser.

*Læringsmål:* Gjengi enkle objekt eller motiv. Beskrive linjer, form og farger. Primærfarger og sekundærfarger. Skape fritt og undres. Vise fram produkt og snakke om prosess og erfaring når selv ønsker. Kjenne ulike fargetyper og effekt. Arbeider i prosess sammen med andre. Kjenne skaperglede og oppleve utvikling.

**Nivå Trente og mer erfarne 8-14:**

Trygg på å se sentrale linjer i et motiv/objekt. Dette gjennom å knipe øynene sammen og oppdage. Så flere linjer og retninger for ønsket effekt. Streken skal være svak, raskere og kan endres.

*Læringsmål:* Tryggere og stødigere gjengivelse av objekt. Større tålmodighet og stolthet gjennom å oppdage og kjenne sin strek. Kjenne ulike blyanter og egenskaper, kullstifter. Finne farger og bli trygg på egne valg. Kjenne ulike pensler og deres egenskaper. Deltar i gode kreative prosesser sammen med andre.

**Nivå Viderekommende:**

Gjennom prosjekter, foto og gjengivelse øves inn perspektiv. Viderekommende elever utfordres til å velge motiver som utfordrer, inspirerer og utvikler ytterligere.

*Læringsmål:* Trygg i gjengivelse av motiv. Har utviklet kritisk sans, grundighet og tålmodighet. Kjenner format og effekt. Mestrer prosess fra ide til produkt. Jobber selvstendig ift komposisjon. Forstår fargens kraft og opplever visuell kraft i selvstendig arbeid.

Lærer foreslår oppgaver og motiver for å utvide og utvikle interesse for flere felter. Målet er å oppnå bred erfaring med mange ulike materialer og da – med tilegnet kunnskap kunne benytte mange ulike teknikker i sitt videre virke. Kombinere ulike teknikker.

Se utfordringer og muligheter gjennom å kjenne materialer.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* 1. **Fargelære**

Det gjennomføres fargelære med Johannes Ittens’s fargesirkel. Primærfarger, sekundære

farger og tertiære farger. Akrylmaling – (oljemaling) - fettstifter – fargeblyanter benyttes i egne prosjekter eller i kombinasjon.

Trente og viderekommende lærer utvidet fargelære. Foregår individuelt i egne prosjekter.

Elevene har laget malebok hvor de gjennomfører øvelser, teknikker og erfaringer med vannfarger/akvarell. Erfaringer med ulike pensler og effekter.

Elevene utvikler selvstendighet i fargevalg og gjenvigelse. Blanding av ulike fargertyper. Fargenes effekt i bilder. Lærer gradvis fargens kraft.

* 1. **Naturmateriale**

Elever lærer om trevirke. Herunder se egnede emner i naturen, barke, tørking, tilpasse, dekorere og ferdigstille i prosess. De lærer om horn og bein.

I forbindelse med samefolkets dag lærer elevene om samisk duodji og kunstnere og produkter. De får kjennskap til og får prøve seg på småprodukter av klede, ull, horn, mønster mv.

I forbindelse med Kvenfolkets dag lærer de om kulturbasert aktiviteter veving, klede, høyonna, trevirke og lafting. Det vises bilder fra lokalsamfunnet omkring tema. De får skisse etter bilder og lage mindre produkter.

Elever motiveres til å lage bruks og nyttekunst. Herunder fiskepilk, nåleputer, «husmotiv» vindmotiv, stokker,

Læringsmål: Viderekommende. Kjenne et utvalg verktøy og bruksområde. Mestre ulike teknikker innen trevirke. Kunne forme og tilpasse. Estetisk vurdering og selvstendige valg på utforming og dekorering. Lære om og respektere å benytte verneutstyr og forstå risiko ved å bruke verktøy og maskiner. (herunder skade, hørsel, syn)

**Generelle læringsmål:** Elevene opplever mestring og skaperglede. Kjenne på utfordringer - lære å forstå og godta prosesser. Slik lære å holde ut. Stille ut resultater og oppleve verdi og bidra lokalt for tilhørighet. Den enkelte elev skal gradvis utvikle sin personlighet i kunsten.

Elevene stimuleres til å vise, hjelpe og veilede hverandre i ulike prosesser og prosjekter. Slik opplever de egenverdi og å selv ha kunnskap, og evne å videreformidle og hjelpe andre.

1. **Organisering**

Elevene har to klokketimer pr uke. I forhold til oppgave gjennomføres arbeidet i tekstilrom, sløydsal, våtrom/kjøkken eller ute. Det settes ut ulike aktiviteter på arbeidsbord og tilrettelegges for ventearbeid. Elevene har egne hyller de oppbevarer oppgaver i. De kan la et arbeide vente og «modnes». Dog ikke starte mange prosjekter uten å avslutte påbegynte. Variasjon og mulighet for ulike oppgaver er viktig for motivasjon og læring.

Det forventes fokus ved innlæring, innsats og arbeidsro i timer. Det gis pauser individuelt og felles. Elever ser andres oppgaver og prosesser og de inspireres naturlig gjennom individuelle oppgaver som pågår. Elever oppfordres til å si i fra seg imellom om uro forstyrrer deres arbeid.

Ventearbeid: Elever har ventearbeid for å øve inn flere aktiviteter og jobbe selvstendig. Det gjennomføres stasjoner med ulike oppgaver. De bruker resultatene fra stasjoner til å lage mindre produkter. Elever skriver seg opp på tavle for å få hjelp etter rekkefølge.

Tidvis stilles prosjekter ut etter økt i gruppene. En samtaler om tema og elever kan beskrive prosess og resultat. Målet er refleksjon og vurdering.

Etter arbeidsøkt deltar elever med opprydding og setter sine produkter i egen hylle.

1. **Vurdering og tilbakemelding**

Lærer gir kontinuerlig veiledning til elev. Tilbakemelding på oppgave er av stor betydning for utvikling. Elever oppfordres til å ha tålmodighet, være nøyaktige og å holde ut. Dette etter samtale og forståelse for måloppnåelse. Foreldre og foresatte er oppfordret til å ta kontakt for samtale og prosesser som pågår i undervisningen, i gruppa og gjennom året.

Det tilbys utviklingssamtaler en gang i året januar/februar.